Slik er virkelighetens Flåklypa
Sett med Oslo-øyne stemmer det ganske korrekt at det er tretti sju mil øst, eller sju og tredve som Leif Juster så historisk forteller det i den originale Flåklypa-filmen. Det er lett å ramse opp alt som er forskjellig fra virkelighetens Flåklypa og stedet som skildres i folkekjære Flåklypa Grand Prix.Det var ikke tilfeldig at Kjell Aukrust valgte seg akkurat dette stedet som hovedsete for filmen. Kjell tilbragte mye tid på farens gård, Aukrust gard, og der ser man rett ned på Flå og inn i Klypa. Lett bytte. Navnet Flåklypa har en god historie bak seg. Flå er gården som ligger omtrent midt i mellom skiltet som viser at du er på vei inn i Flåklypa, og skiltet som står to minutter lenger nord, som varsler at du allerede er ferdig med moroa. «Klypa» kommer av at bøndene med sine hester og kjerrer i gamle dager hadde en lei tendens til å bli sittende fast mellom de to store steinene midt i elvegjelet når de skulle krysse elveisen om vinteren. Derav navnet Flåklypa. Se klipp fra årets film «Jul i Flåklypa» Les anmeldelsen av «Jul i Flåklypa»Torgeir T. Garmo er en slags blanding av en amatør profesjonell geofysiker og kulturhistoriker i Lom. Han har mer enn antakelser om figurene i Kjell Aukrusts Flåklypa og hvorvidt de er fiktige og oppdiktet, eller har hatt rot i virkeligheten. - Rett nedenfor Flåklypa, i Bøverdalen, der bodde det en kar som het Ola Kleivelom. Jeg husker han godt fra jeg var liten. Akkurat som Reodor Felgen var Ola T. Kløvvollom sykkereperatør, på tross av at det hverken fantes veg eller noe å sykle på inn til gården hans. Ved siden av reperasjoner på sykler satte han opp telefonlinjer for folk i bygda og brukte tau og kasse for å trekke seg over elva og hjem. Han var nok inspirasjonskilden for Kjell sin Reodor Felgen, sier Garmo. Kjenner du en virkelighetens Reodor Felgen?Det er ikke mye markedsføring og ståhei i Flåklypa. Det er faktisk ikke mer enn tre hus med lys i, og minst fem gårder med total mørke. På Flå gård derimot, der holder Trond Teigen til. - Flåklypa er fint. For noen år siden fikk vi til og med eget skilt her nede i veien, sier han. - Merker dere noe til status og glamour her oppe? - Nei du, det er lite av den slags. Selv om det skiltet jeg for øvrig nettopp nevnte ble stjålet for et par år siden. Folk synes vel det er stas med Flåklypa-navnet, sier han.Solan og Ludvig, to kontrastfulle figurer som enten vil bli dratt baklengs inni fuglekassa eller skriker om at ting er «fali» sitter pent og pyntlig på kista til Teigen inne foran peisen. - Det var ei dame neddi Lom som ga dem til sønnen min. Hun mente de hørte til her, og det kan jeg godt forstå. Det er jo ikke akkurat tilfeldig, sier han. Ute på tunet hans står bikkja og holder vakt. Akkurat som det skulle komme noen? Litt lenger nord på den korte veistrekningen ligger den ene kvadratmeteren av fylkesveg 55 som Kjell Aukrust selv har skjøte på. Til info er det forbudt med radialdekk på den meteren, om du skulle passere Flåklypa igjen. PS. Radialdekk er dekk for kjøretøy hvor trådlagene ligger radialt, altså ikke krysser hverandre. På 1970-tallet gikk de fleste bilprodusenter over til å bruke radialdekk.
Du har kanskje kjørt gjennom en av Norges mest folkekjære tettsteder. Sannsynligvis har du ikke engang lagt merke til det.